Publication: Magyar Közlöny
Issue: MK-2003-135 (Year: 2003, Number: 135)
Era: 1990-2004
Section: A jelen határozat indokolása II/2. pontjában már hivatkozott 24/1999. (VI. 30.) AB határozatban az Alkotmánybíróság elvi éllel kiemelte: „[a] háromnapos jogorvoslati
Paragraph Index: 1029

A jelen határozat indokolása II/2. pontjában már hivatkozott 24/1999. (VI. 30.) AB határozatban az Alkotmánybíróság elvi éllel kiemelte: „[a] háromnapos jogorvoslati határidõ megállapításának alkotmányossága önmagában, csak az idõtartam nagysága alapján nem ítélhetõ meg, e tényezõ mellett más elemeket is figyelembe kell venni, mindenekelõtt a jogorvoslattal megtámadható döntésrõl való tudomásszerzés garantáltságát.” (ABH 1999, 237, 244.) Az Alkotmánybíróság a jelen eljárásában is megerõsíti: a jogorvoslati jognak a választási eljárásban is érvényesülnie kell. A jogalkotót ennek elérése érdekében az a kötelezettség terheli, hogy az Alkotmány 57. § (5) bekezdésében foglalt jogorvoslati jog gyakorlati érvényesülése érdekében a választási eljárásról szóló törvényben garanciális rendelkezések beiktatásával szabályozza a választási szervek, illetve a bíróságok döntéseirõl való azonnali tudomászszerzés biztosítását. Ezzel összefüggésben az Alkotmánybíróság hangsúlyozza: a Ve. 78. § (1) bekezdésében, valamint 79. § (2) bekezdésében foglalt rendelkezések során a jogorvoslati jogból folyó alkotmányos követelmény az, hogy a határozat közlésének olyan módon kell történnie, amely biztosítja, hogy annak tartalmát az érintettek a döntés meghozatalának napján megismerhessék. Mivel az Alkotmánybíróság a Ve. 78. (1) bekezdésével, valamint a 79. § (2) bekezdésével összefüggésben megállapította a mulasztásban megnyilvánuló alkotmányellenességet, az Abtv. 49. § (1) bekezdése szerint felhívta az Országgyûlést, hogy szabályozási kötelezettségének 2004. február 15. napjáig tegyen eleget. Az Abtv. 49. § (2) bekezdése alapján a mulasztást elkövetõ szerv a megjelölt határidõn belül köteles jogalkotói feladatának eleget tenni. Az Alkotmánybíróság a határozatból folyó jogalkotási kötelezettségre figyelemmel elrendelte határozatának a ben történõ közzétételét. Dr. Holló András s. k., az Alkotmánybíróság elnöke Dr. Bagi István s. k., Dr. Bihari Mihály s. k., alkotmánybíró alkotmánybíró Dr. Czúcz Ottó s. k., Dr. Erdei Árpád s. k., alkotmánybíró elõadó alkotmánybíró Dr. Harmathy Attila s. k., Dr. Kiss László s. k., alkotmánybíró alkotmánybíró Dr. Kukorelli István s. k., Dr. Strausz János s. k., alkotmánybíró alkotmánybíró Dr. Tersztyánszkyné dr. Vasadi Éva s. k., alkotmánybíró Alkotmánybírósági ügyszám: 905/D/2002. Dr. Kiss László alkotmánybíró különvéleménye

Source: https://magyarkozlony.hu/hivatalos-lapok/de8b3a6253b64182053c672b53f02744c8672bce/dokumentumok/08aff207c8016d927976b248053547323a97ce43/letoltes